**Дантист**

      **Лауазымдық міндеттері:**

      Тістердің, ауыз қуысының және жақ-бет аймағының аурулары мен зақымдануларын диагностикалауды және емдеуді жүзеге асырады.

      Балалар мен ересектерде тіс аурулары мен зақымданулардың алдын алу, ауыз қуысын санитарлық тазарту жұмыстарын жүргізеді.

Есептік медициналық құжаттаманы жүргізеді.

Медициналық этиканы, ішкі еңбек тәртібінің, өртке қарсы қауіпсіздіктің, еңбек қауіпсіздігі және еңбекті қорғау жөніндегі ережелерді, санитариялық-эпидемиологиялық режимді сақтайды.

**Білуі керек:**

1995 жылғы 30 тамыздағы Қазақстан Республикасының Конституциясы, «Халық денсаулығы және денсаулық сақтау жүйесі туралы» 2020 жылғы 7 шілдедегі Қазақстан Республикасының Кодексі;

   шұғыл жағдайларда алғашқы медициналық көмек көрсету әдістері;

дәрілік заттар мен медициналық мақсаттағы бұйымдарды сақтау қағидалары;

еңбек қауіпсіздігі және еңбекті қорғау, өндірістік санитария және өртке қарсы қауіпсіздік жөніндегі ережелер мен нормалар.

**Біліктілікке қойылатын талаптар:**

     «Стоматология» мамандығы бойынша техникалық және кәсіптік (арнаулы орта, кәсіптік орта) медициналық білім («Тіс дәрігері» және «Тіс дәрігері» біліктілігі), мамандық бейіні бойынша денсаулық сақтау саласындағы маманның сертификаты немесе «Стоматология» мамандығы бойынша жоғары медициналық білім.